31990D0638
L 347/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 27 ноември 1990 година
относно определяне на критериите на Общността, приложими към действията по ликвидиране и мониторинг на някои болести по животните
(90/638/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), и по-специално член 24, параграф 2 от него,
като взе предвид предложението на Комисията,
като има предвид, че член 24, параграф 2 от Решение 90/424/ЕИО предвижда, че трябва да бъдат определени критериите на Общността, които да се прилагат за финансовата мярка на Общността за ликвидирането и мониторинга на някои болести по животните;
като има предвид, че посочените критерии трябва да гарантират, че мярката е ефективна и дава възможност на държавите-членки да предоставят на Комисията програми, имащи за цел да осигуряват бързото ликвидиране или подходящ мониторинг на въпросните болести,
ПРИЕ НАСТОЯЩОТО РЕШЕНИЕ:
Член 1
За да бъдат одобрени по силата на мярката, предвидена в член 24, параграф 1 от Решение 90/424/ЕИО , програмите, представени от държавите-членки на Комисията, трябва да отговарят на следните критерии:
-
за програмите за ликвидиране на болестите: критериите, посочени в приложение I;
-
за програмите за мониторинг на болестите: критериите, посочени в приложение II.
Член 2
Адресати на настоящото решение са държавите-членки.
Съставено в Брюксел на 27 ноември 1990 година.